
A mitjans de Setembre darrer vaig ésser nomenat 
" Administrador de les Fàbriques d'Indústria de Guerra " per 
la Comissió d'aquesta Indústria acabada de crear . 

L'objecte del meu nomenament , segons s'em digué , 

era per anar d'administrador a la Fabrica de Gualba -, que-aviat 

s'aniria a començar" i mentrestant organitzaria l'administració 
de la de la Bordeta , que precipitadament i amb caràcter interí 
s'estava muntant ja ; per tal de poder elaborar pólvora amb tota 
urgència . 

Per la qualitat dels homes que em donaren possessió 
del càrrec i per l'entusiasme amb que obraven vaig augurar resul- 
tats de plena eficiència, puix no dubtava que portarien a bon 
terme l'obra que s'havien proposat. 

Se'm posà en contacte directe amb un dels ànginyers 
més ben preparats, home de solucions ràpides, de clar criteri i 
poc amic d'empirismes , amb el qual estructurarem urgentment tota 
la màquina administrativa de les futures fàbriques de pólvora. 

D'antuvi vaig possessionar-me de l'Administració 
de la fàbrica de la Bordeta . Tot just s'havia pagat llavors el 
primer setmanal, que pujava unes poques pessetes, puix hi treba- 
llava un reduït nombre d'obrers . 

En començar la meva tasca vaig venir en coneixement 
que feia pocs dies que un delegat d'un organisme sindical a la 
Comissió de la Indústria de Guerra, s'havia incautat dels dos, 
immobles situats al carrer de Parcerissa, n®* 1 i 22 per la sus- 




dita Comissió per tal d' adaptar-hi interinament una fàbrica de 
pólvora, al objecte de cobrir les primeres necessitats de la 
guerra civil que acabava d'esclatar . 


Pobíet 


Paral·lelament havien de començar les obres de la 
fàbrica definitiva de Gualba, a la qual la Comissió de la Indústria 
de Guerra volia dedicar una atenció preferent , per tal de que 
Catalunya pogués comptar, per fí, amb una fàbrica ben muntada 
d'aquesta Índole, puix sembla que s'havia impossibilitat sempre 
la seva creació en territori català. 

Des del meu lloc de treball ( una inconfortable 
quadra en un principi j una oficina moderna avui ) he pogut anar 
observant tot el fer i desfer d'aquesta improvitzada fàbrica de 
la Bordeta, la qual des del seu començament s'ha resentit de la 
manca d'un pla determinat i de tècnics a propi.ats que hagin seguit t 
un criteri ja concebut amb antelació • Naturalment aquesta falla 
en uns punts tan fonamentals ha fet impossible tot pressupost 
i tota previsió seriosa . 

Els primers enginyers que vingueren per la fàbrica 
crec que estaven posseïts de la més bona fe i que sustentaven 
la convicció ben arrelada de poder elaborar pólvora molt de pressa. 
Tal vegada del llur optimisme se'n feren participes els membres 

de la Comissió, en els quals el desengany no trigà a aparèixer 

en adonar-se de les escasses possibilitats que existien de què 
la fabrica pogués produir pólvora amb la celeritat que les cir- 
cumstancies exigien 9 Ni els immobles ni la maquinaria de que dis- 
posaven eren suficient per a lograr el fí que perseguien. 


Aquesta primera lliçó de la realitat féu reacciç 
nar qquells home s, els quals redoblaren llurs esforços per a 

portar a bon terme l'obra que se'ls havia encomanat, peró tot 
el llur indiscutible talent i bona voluntat no foren prou per 
a treure resultat pràctic dely mitjans que disposaven . La pól- 
vora no sortia . I no sortia , pot ser, perque la majoria d'aquells 
homes tenia tal vegada una saviesa excesivament teòrica . Sembla 
que ningú d'ells no havia vist mai cap fàbrica de pólvora... 

Si després de constatar aquests esforços infruc- 
tuoses hiv afegim l'afirmació de que avui, per dissort, dintre 
del nostre territori no hi ha cap català que sàpiga fabricar pól 
vora , potser trobarem la clau del desencís i fins de la manca 
de respecte que s'anà accentuant de mica en mica envers nosaltres 
per part de la representació política de la Comissió . 

Aquest moment coincideix anb el que podriem nomenar 
d'invasió per tots el confins de la fàbrica, de personal de signi- 
ficació marcadament politica o sindical • Tals elements sembla 
que tinguin la consigna de boicotejar tot el que dimana dels nos- 
tres enginyers • Comença una tanda de resistencies passives i 
en canvi s'inicia una veritable cursa de fer i desfer obres i 
instal·lacions sense pla ni direcció . 

Paral·lelament , tota una amalgama d'ordres noves 
i organitzacions administratives ens va arribant de la Secció 
Quimica de la Comissió . 

Apareixen noves figures di rigents la s quals sem bla 
que han regit ja fàbriques de pólvora en altres regions . 

Podran ésser, potser, uns bons pràctics, peró les 
freqüents equivocacions de càlcul a que incorren en les instal·la 
cions , no els situa pas, sembla, en terreny gaire apropiat per 
a corretgir els errors dels altres. 

La invasió de forasters va fent-se gairabé total 

i ben manifesta llur aversió per l'esperit català q® la fàbrica 
havia de tenir . Son boicotejats els cartells d'advertiment es- 
crits en catala i esborrat el nom de la Generalitat 4ue els en- 
capsala . Sols el clos de les oficines i d'alguns tècnics es 
conserva el reducte catala. 

No obstant, d'ensa d© les últimes ordres que em fo- 
ren passades per la Comissió de que tots els impressos i totes 
les matèries elaborades havien de portar el segell de la nostra 
primera Institució ( i també de veure'm millor assistit per al- 
guns membres de la Comissió ) aquest aspecte sentimental ha variat 
notablement . son respectats, tots els anuncis que faig imprimir 
en català i en espanyol, emcapçalats sempre amb el nom de la 

• : •Sfcsr ■ 

Generalitat i, diferent d'abans, ningú no s'atreveix a fer-ne de 
nous en llengua no catalana, per bé que stíi consarvim encara avisos 
estractats, el fixament dels quals es feu sense la meva venia * 

El domini sindical ha estat gairabé absolut i ha 
anat augmentant sempre en raó directe a les condecendencies de 
la Comissió, organisme oficial . Diverses vegades he cridat l'aten- 
ció sobre aquest particular per tal d'evitar un pressió que sempre 
he considerat no convenient a la finalitat per a la qual fou crea- 
da la fabrica • Els meus esforços no han estat pas afortunats en 

aquest sentit, puix que els estralls sòn ja -de.- tals proporcions ~ 

que pot ben afirmar-se que la nostra fàbrica com algunes altres 
de la Comissió, s 'han convertit en refugis de parents, amics i 
incontrolats protegits d'alguns personatges dirigents dels sin- 
dicats • Aquests personatges sembla que no aspiren a altra :cosa 
que a la Generalitat assignar-li el deure de pagar peró de reser- 
var-se per a ells la missió de manar. 

L'entrada de personal a la fàbrica sol pot fer-se 
mitjançant la Borsa de Treball del Sindicat de Productes •Químics 
a proposta d'un membre de la Secció Quimica de la Comissió • I 
sigui la que sigui la índole daL treball que hagi d'efectuar el 
proposat, no té altre remei que passar per aquell sedaç i s'és 
de tal manera exigent en aquest sentit que pot ben dir-se que 
som comptadissims els que ens han tolerat ésser aliens a l'es- 
mentat organisme sindical . 

Pins ara hi havia constituït un Comitè de Fabrica , 
que si bé no es movia molt, no comptava amb gaires atribucions • 
Cal remarcar que tant els directors del Sindicat com el delegat 
de la Secció Quimica a la Comissió , han procurat llimar sempre 
asprors entre els treballador s y induint-los en tot moment a que 
no resultessin un obstable per a la bona marxa de la fabricació. 

El Comitè de Fabrica ha estat substituït per uns 
delegats , als qúals s'ha prohibit que s 'immisqüeixin en els as- 
sumptes d'ordre tècnic, la direcció dels quals pertany exclusiva- 
ment als caps tècnics de les respectives Seccions . També se'ls 
ha comminat a que vigilin i facin complir les ordres de treball / 
Tota falla en aquest sentit és recriminada pels dirigents . dels 
quals es pot afirmar que fan tot el que poden per a la bona mar- 
xa de la fàbrica . No es podria pas dir el mateix de gran part 
de llurs dirigits . 

La Secció de guàrdies de la fàbrica s'ha convertit 
en cos organitzat • Aquest organisme havia d'esser fornit per la 
Generalitat per a que li guardés els interessos que la fàbrica 
li absorvia . Cóntrariament a aixó^ s 'ha deixat que l'invadissin 
organitzacions que el tenen convertit en element enemic dels s®. s 



Arxiu interessos 


Montserrat 
Tarradeilas 
i Macià 

mi 

Poblet 


En els moments difícils que acabem de passar , tot 
el braó i l'esccmesa de l'esmentat cos anaven adreçats contra els 
organismes que el sostenien puix llurs components es consideren 
part integrant de les organitzacions sindicals que els proporcio- 
naren una col·locació i una arma . 

En observar la insòlita organització d'aquest cos^ 
em vaig creure obligat a feria remarcar a algun membre de la Co- 
missió . Fins ara , peró, ignoro tota decisió sobre aquest par- 
ticular. 


La missió d'aquest organisme dins la fàbrica no sé 
pas si correspon a la despesa que ocasiona • Consta de 28 indivi- 
dus amb una nòmina setmanal de Ptes. 2.4oo en conjunt» La tasca 
que se'ls té encomanada es la de vigilància de porteries i si He 
la porten amb cura i diciplina , cal preguntar si existeixen pe- 
rills tan considerables que obliguin a sostenir una guarda tan 
nodrida,! sobretot cal pensar si és aquesta la guarda que convé 
al Govern que paga . 

Repeteixo que el treball de vigilància l'exerceixen 
amb interès, en particular els dos caps delegats y els quals s'han 
fet esclaus del seu deure i fan complir els dels guardes . Son 
respectuosos amb els que acompleixen una tasca i severs amb els 
que la pertorben • Si amb els corrents que avui imperen eS feia 
aquesta guarda oficial , és gairabé segur que serviria a qui se 
li indiqués • Peró fins on? I en quina mesura ? Jo sòls puo çtifc 
que fins ara és complidora de les ordres que se li donen i lleal. 
a l'autoritat dels delegats de la Comissió • ^ - 

Sustento el criteri de que cal estructurar la mis- 

sió de tots els elements adscrits a la fàbrica i per a dur-lo 
a terme d'acord amb el delegat de la becció Quimica de la Comis- 
sió i la Direcció de la fàbrica, estic redactant un reglament 
que assenyali a cadascú la seva tasca a acomplir per tal de fer- 
la més eficient i d'evitar que ningú es posi en feines d'altri. 

La nova Direcció actual està portant ara a terme 
el complement de la fabricació de la pólvora , Abans, ja havia 
obtingut que dues seccions de la fàbrica donessin rendiment efec- 
tiu per a la Comissió . 

Jutja aquesta Direcció que la tardança en muntar 
la fàbrica i donar el rendiment necessari e's degut als següents _ 
factors . Manca de coneixements exactes de molts elements que 
l'han ajudat a muntar; aprofitament de maquinaria impròpia per a 
tal fabricació i deixadesa i manca d'habitud de treball de la ma- 
jor part del personal. 

Cal confiar ,peró^ que la nova disciplina que s'impo- 
sa i amb la bona voluntat del Sindicat tohom compleixi el seu 
deure . Cal que aixo sigui i que la Fabrica n 2 2 sigui la pri- 
mera en respondre a la missió per a la qual fou creada . 

Com a cos informatiu incloc els següents documents ; 
Una petita memòria d'un dels tècnics que han contribuït a muntar 
la fabrica . 

Una relació estractada dels treballadors de totes 
classes que composen el personal de la fàbrica el dia 31 de Maig 

corrent . Un resum del setmanal que és va pagar dissabte passat. 

Una relació de les quantitats que s'han pagat a la fabrica , per, 
jornals , petites despeses i algunes factures de poca importància, 

des de la seva fundació fins a la data . 

Relació de les quantitats de Hatamita i Metxa que 

... - - • i i 




Arxiu 

Montserrat 
Tarradelias 
i Macià 


Poblet 


ha produit la fabrica des de que funcionen les dues seccions on 
elaboren aquests productes . Escandalls que fixen el preu de cost 
d'aquests articles . 

Preus de venda actual que assenyalà la Comissió 
segons comunicació verbal del Delegat de la Secció Quimi ca . 


Barcelona 31 de Maig del 1937 



